CELEX: 62017TN0158
Language: et
Date: 2017-03-13 00:00:00
Title: Kohtuasi T-158/17: 13. mail 2017 esitatud hagi – Post Telecom versus EIB

8.5.2017   
            
            
               ET
            
            
               Euroopa Liidu Teataja
            
            
               C 144/54
            
         13. mail 2017 esitatud hagi – Post Telecom versus EIB
   (Kohtuasi T-158/17)
   (2017/C 144/73)
   Kohtumenetluse keel: prantsuse
   
      Pooled
   
   
      Hageja: Post Telecom SA (Luxembourg, Luksemburg) (esindajad: advokaadid M. Thewes, C. Saettel ja T. Chevrier)
   
      Kostja: Euroopa Investeerimispank
   
      Nõuded
   
   Hageja palub Üldkohtul:
   
               —
            
            
               tühistada otsus, mis sisaldub Euroopa Investeerimispanga (EIP) 6. jaanuari 2011. aasta kirjas, milles hagejale teatati, et tema pakkumus hankes „Metropolitan area network and wide area network communication services for the European Investment Bank Group“ lükatakse tagasi, ning otsus sõlmida hankeleping teise pakkujaga;
            
         
               —
            
            
               Üldkohtu kodukorra artiklis 89 ette nähtud menetlust korraldavate meetmete raames või kodukorra artiklis 91 ette nähtud menetlustoimingute raames paluda EIP-l täpsustada, kas tal on olnud TELINDUS-ga enne või pärast pakkumuste esitamist hankega seoses mis tahes leping tehnilise lahenduse osas täpsemate selgituste saamiseks, ning kui see on nii, siis anda talle korraldus esitada sellega seoses edastatud dokumendid; veel anda korraldus esitada kõik hanketoimiku dokumendid, kus on märgitud kõik EIP ja TELINDUS-e vahel seoses hankemenetlusega toimunud ühendusevõtmised, olgu need siis enne või pärast pakkumuste esitamist;
            
         
               —
            
            
               mõista Euroopa Investeerimispangalt tema kasuks välja 1 247 415,60 euro suurune lepinguvälise kahju hüvitis;
            
         
               —
            
            
               mõista kohtukulud välja Euroopa Investeerimispangalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et hankedokumentides ette nähtud hindamismeetodi puhul on rikutud võrdse kohtlemise ja läbipaistvuse põhimõtteid.
            
         
               2.
            
            
               Teine väide, et ühelt poolt eduka pakkuja pakkumuse ja teiselt poolt hageja hindamisel on rikutud põhjendamiskohustust või põhjendus on ebapiisav;
            
         
               3.
            
            
               Kolmas väide, et EIP tegi ilmse hindamisvea, eiras hankedokumentide tingimusi ja rikkus võrdsuse põhimõtet, kui ta hindas eduka pakkuja pakkumust ja seda eelkõige tema pakkumuse esimesele tehnilisele kriteeriumile vastavuse osas.
            
         
               4.
            
            
               Neljas väide, et BEI tegi hageja pakkumust hinnates faktivea, ilmse hindamisvea, rikkus hankedokumente, proportsionaalsuse ja võrdse kohtlemise põhimõtteid ning kuritarvitas võimu. See väide jaguneb kaheks osaks:
               
                           —
                        
                        
                           esimene osa, et on tehtud viga faktide tuvastamisel või ilmne hindamisviga, eiratud hankedokumente, kuritarvitatud võimu ja rikutud proportsionaalsuse põhimõtet;
                        
                     
                           —
                        
                        
                           teine osa, et on tehtud ilmne hindamisviga.